《雨中闲叙荅和崇道二首 其一》
明代·夏良胜

闭门深寂寂，有待为君开。书笥元无底，酒乡羞未醅。

鸣鸠雨不歇，惊燕夜方回。飒飒清凉足，明朝秋气来。

作者简介：（1480—1538）明江西南城人，字于中。正德三年进士。授刑部主事，调吏部，进考功员外郎，以谏南巡，被杖除名。嘉靖初复职。以争“大礼”，阻张璁等超擢，遭忌恨。迁南京太常少卿。被仇者所讦，谪戍辽东。有《东洲初稿》、《中庸衍义》、《铨司存稿》。